v0106000 - kre
                                     udskrift
                                         af
                    sø- & handelsrettens dombog
                                    ____________
den 22. juni 2005 blev af retten i sagen
v-106-01
united parcel service of america inc.
(advokat johan løje)
  mod
data4u
/v jan nordmand andersen
(advokat michael karl goeskjær
v/ advokat mads nygård madsen)
afsagt sålydende
                                       d o m:
indledning og påstande
denne sag vedrører spørgsmålet om registreringen af og retten til domænenavnet
www.ups.dk og om registreringen af varemærket ups.
                                            - 2 -
sagsøger, united parcel service of america inc., har nedlagt påstand om, at
    1. sagsøgte, jan nordmand andersen, tilpligtes at anerkende at være uberettiget
       til at anvende og opretholde registreringen af domænenavnet www.ups.dk.
    2. jan nordmand andersen overdrager ejendomsretten til domænenavnet
       www.ups.dk til united parcel service of america inc. og foranlediger over-
       dragelsen registreret hos den institution, som forvalter tildeling og overdra-
       gelse af domænenavne i danmark.
sagsøgte, jan nordmand andersen, har nedlagt påstand om frifindelse over for
den af united parcel service of america inc. nedlagte påstand 1 og 2 og har nedlagt
selvstændig påstand om, at
    3. united parcel service of america inc. tilpligtes at anerkende at være forplig-
       tet til at lade nedenstående ordvaremærkeregistreringer slette af varemærke-
       registret for så vidt angår de nedenstående varer:
            a. varemærket ”ups”, registreringsnummer vr 1999 02415 (7. juli
                1999), for så vidt angår varerne: batterier, alternative energi-
                forsyningsapparater, overspændings- og impulsbeskyttere.
            b. varemærket ”ups”, registreringsnummer vr 1999 02223 (15. juni
                1990), for så vidt angår varerne: batterier, alternative strømforsy-
                ningsapparater, elektriske overspændings- og transient-beskyttere.
    4. united parcel service of america inc. tilpligtes at foranledige, at der i vare-
       mærkeregisteret indføjes en disclaimer, hvoraf fremgår, at den bestanddel,
       der består af ordet “ups”, er undtaget fra varemærkebeskyttelsen for så vidt
       angår nedenstående varemærker og varer:
            a. varemærket ”ups united parcel service <fig>”, registreringsnummer
                vr 2000 04808 (24. oktober 2000), for klasse 9 for så vidt angår va-
                rerne: batterier, alternative energiforsyningsapparater, overspændings-
                og impulsbeskyttere.
            b. varemærket ”ups <fig>”, registreringsnummer vr 1999 02416 (27.
                juli 1999), for klasse 9 for så vidt angår varerne: batterier, alternative
                energiforsyningsapparater, overspændings- og impulsbeskyttere.
                                         - 3 -
     5. united parcel service of america inc. tilpligtes at anerkende, at jan nord-
         mand andersen er berettiget til at tage domænenavnet www.ups.dk i anven-
         delse i forbindelse med markedsføring og salg af sådanne varer, som kendes
         som uninterruptible power supplies eller universal power supplies (ups-
         anordninger).
united parcel service of america inc. har overfor jan nordmand andersens selv-
stændige påstand 3 a-b nedlagt påstand om principalt afvisning, subsidiært frifindelse
og mere subsidiært frifindelse mod begrænsning af registreringerne til ikke at omfat-
te ”alternative energiforsyningsapparater”, overfor den selvstændige påstand 4 a-b
nedlagt påstand om principalt afvisning, subsidiært frifindelse og mere subsidiært
frifindelse mod begrænsning af disclaimeren til at angå ”alternative energiforsy-
ningsapparater”, og overfor den selvstændige påstand 5 nedlagt påstand om frifin-
delse.
sagens omstændigheder
united parcel service of america inc. (herefter ups)
united parcel service of america inc. (herefter ups) blev grundlagt i 1907 i usa og
beskæftiger sig primært med kuréropgaver af breve og pakker. ups gik ind på det
tyske marked i 1976 og begyndte i 1980’erne at udvide til hele europa. i 1998 blev
der leveret 199 mio. pakker og dokumenter i europa, og der var over 24.000 ansatte
med en leveringsflåde på over 17.000 køretøjer og trailere. ups tilbyder indenrigsle-
vering i blandt andet danmark. det er under sagen ubestridt, at ups anvender beteg-
nelsen ”ups ” i markedsføringsøjemed, og der er fremlagt dansk markedsføringsma-
teriale fra tidspunktet for sagens anlæg til belysning heraf. ups lægger blandt andet
vægt på den internationale postservice, og det fremgår, at ups tilbyder ups onli-
netm software, ups onlinetm envoytm software og ups onlinetm worldshiptm
flerbrugersoftware. disse produkter anvendes til at løse papirarbejde ved internatio-
nale forsendelser, eksportdokumenter, handelsfakturaer, oprettelse af labels, forsen-
delsesdokumenter og styring af kundernes forsendelsesprocesser fra dokumentation
til databaser. programmerne leveres gratis til ups’ faste kunder. ups tilbyder e-
handelsløsninger og anvender for tiden en hjemmeside til det danske marked med
                                         - 4 -
adressen www.ups.com. ups har kontorer i glostrup, københavn, kolding, viby j
og københavn.
ifølge en pressemeddelelse fra ups blev ups i fortune magazine for tredje år i træk
udnævnt til verdens mest anerkendte brev- og pakkedistributør i 2000. det fremgår
blandt andet, at ups har udviklet et af verdens mest kendte mærker gennem de sidste
93 år, opererer i mere end 200 lande, beskæftiger mere end 340.000 ansatte, kontinu-
erligt udvider sine globale produkter og servicetilbud, ligesom også luftekspresser-
vice, international service og logistikservice er i vækst. af ups’ hjemmeside frem-
går, at selskabet som verdens største distributionsfirma transporterer over 3,1 mia.
pakker og dokumenter om året, og at selskabet har over 500 fly, 147.000 køretøjer og
2.400 serviceanlæg. der er 4.000 ansatte i usa inden for det teknologiske område.
ups var i 2002 nr. 44 på forbes liste over amerikas ledende virksomheder.
i danmark driver ups virksomhed gennem selskabet u.p.s. danmark a/s, som blev
stiftet i 1986 under navnet danish express parcel service a/s, hvilket selskab fusio-
nerede med a/s 153923 u.p.s. denmark a/s i 1989. selskabet ændrede navn til
u.p.s. denmark a/s i 1990 og til u.p.s. danmark a/s i 1992.
med hensyn til sagens påstand 3 og 4 har ups fremlagt engelsksproget markedsfø-
ringsmateriale til dokumentation for, at virksomheden anvender sit varemærke inden-
for de omhandlende varemærkeklasser ved at sælge diverse reklameartikler/legetøj,
herunder lommeregnere, elektroniske kalendere, lommelygter og edb mus. mærket
anvendes også på hardware i form af de særlige taste/scanne-apparater, som chauffø-
rerne benytter, og i form af de særlige label printere, som benyttes af såvel ups som
kunderne.
data4u v/ jan nordmand andersen
data4u er en personlig drevet it-konsulentvirksomhed, som tilbyder edb assistance
og udviklingsopgaver. af hjemmesiden www.data4u.dk fremgik i 2003, at virksom-
heden har erfaring med web design, databaser, platforme, programmering og analy-
ser. der er ingen informationer om salg af hardware eller salg af domænenavne, men
det nævnes dog, at virksomheden har stået for en række lav-budget web-sites.
                                          - 5 -
varemærkeregistrering af ups
”ups” blev registreret som ord- og figurmærke i danmark for klasse 16 og 39 med
virkning fra den 27. januar 1976. med virkning fra den 20. juni 1997 blev ”ups”
registeret for klasse 9 og 36, og med virkning fra den 5. januar 1999 for klasse 9, 16,
35, 36, 38, 39 og 42 som ord- og figurmærke. figurmærket ”ups united parcel ser-
vice” er registeret som varemærke med virkning fra den 7. december 1998 for klasse
9, 35, 36, 38, 39 og 42. alle registreringer er endelige.
ups registrerede i perioden 1998-2000 yderligere varemærker i danmark og eu, for
eksempel ”ups document exchange”, ”ups capital” og ”ups.com”.
ups registrerede i 1998 en brun farve som europæisk varemærke for klasse 39,
transportvirksomhed.
jan nordmand andersens registrering og anvendelse af domænenavne
den 16. april 1999 registrerede jan nordmand andersen domænenavnet
www.ups.dk.
jan nordmand andersen registrerede ca. 200 domænenavne i perioden 5. oktober
1998 til 23. april 1999. blandt andet blev domænerne rislund.dk, podahegn.dk, da-
ta4u.dk, industry.dk, hyperlink.dk, 4ever.dk, dreamworld.dk, sheriff.dk, hook.dk,
find-it.dk, watchman.dk, domain-salg.dk og macrosoft.dk registreret, men også en
række domæner indeholdende bynavne i form af for eksempel frederiksborg-
guide.dk og en række navne af religiøs art, for eksempel cross.dk, save.dk, frelse.dk,
praise.dk, lord.dk, guardian.dk og christ.dk, blev registeret.
ved søgning på ups.dk den 26. marts 2001 fremkom en meddelelse om, at domæne-
navnet endnu ikke var sat i drift, men med oplysning om dk-marketings firmaadresse
og en bannerreklame ”super ny service! gratis”. det er under sagen omtvistet, om
dette udgør en kommerciel benyttelse af domænenavnet.
ved søgning den 13. juni 2001 på en række af de øvrige hjemmesider, for eksempel
praise.dk, cross.dk, guardian.dk, sheriff.dk, dreamworld.dk, hook.dk og 4ever.dk,
blev det på samme måde oplyst, at siderne ikke var sat i drift og med oplysninger om
                                                - 6 -
dk-marketings adresse samt i nogle tilfælde en bannerreklame og i andre tilfælde en
meddelelse om ”intet banner tilgængeligt! der var ingen aktive kampagner”.
ved søgning på ups.dk den 13. juli 2003 fremkom en hjemmeside med henvisning til
web-hotel danmark og med oplysning om, at domænet endnu ikke var sat i drift. et
andet udateret opslag viste en større meddelelse om, at domænet var ”hosted by
web-hotel danmark”, og med flere bannerreklamer.
det er under sagen dokumenteret, at der for nogle af de registrerede domænenavne
findes tilsvarende eller lignende registrerede varmemærker tilhørende tredjemand.
dette    gælder     for     eksempel       sheriff,         hook,        guardian,        4ever,
watchmann,             microsoft,            dreamworld,                hyperlink.com             og
praise.
internet søgning på uninterruptible power supply (herefter ups)
ved søgning i it-leksikon.dk den 5. december 2001 på ”ups” fremkom følgende for-
klaring:
            ”uninterruptible power supply: nødstrømsforsyning, der kan holde bl.a. en server kø-
            rende under strømsvigt, mens tilhørende software sørger for at lukke serveren ned, så
            der ikke sker datatab.”
af et udateret salgsmateriale fra compaq fremgår:
            ”ups- der gik strømmen…
            hvordan vil din server have det, hvis strømmen går? vi kan tale nok så meget om oppe-
            tid og servere, der ikke kan gå ned. men hvad nu hvis der er en medarbejder, der kom-
            mer til at slukke for strømmen? men en compaq ups har du et nødstrømsanlæg, der ta-
            ger højde for den slags fejl, du ellers ikke har en chance for at forebygge…”
af et andet bilag fremgår blandt andet:
            ”en fejltolerant it-løsning begynder med en ups…
            få et gratis ups-check fra powerware!
            …
            i de fleste tilfælde har virksomheden installeret ups for at beskytte sig mod forstyrrel-
            ser fra forsyningsspændingen, og i alt for mange tilfælde viser det sig, når ulykken
            rammer, at ups installationen ikke var optimal ud fra forventningen om, hvilken strøm-
            beskyttelse man har.
            …”
                                           - 7 -
af en tryksag fra zitech computer, dateret december 2001/januar 2002, fremgår
blandt andet:
             ”…
             ups
             smart-ups & back-ups
             apc back-ups cs 500 va usb ……….. kr. 796,00            kr. 995,00
             …
             tilbehør til ups
             apc surgearrest notebook pro, ….
             ….
             …”
en længere række vareartikler var anført under de citerede overskrifter.
ved søgning på søgemaskinen yahoo efter ”uninterruptible power supplies” frem-
kom en lang række produkter og producenter, blandt andet american advanced po-
wer og microdowell som de mest populære, under angivelse af, at der var tale om
”ups systems” eller lignende.
ved søgning på søgemaskinen google efter ”ups” på danske hjemmesider fremkom
en liste med links til for eksempel ”ups – udviklingspark syd”, ”ups danmark’s
hjemmeside”, ”ups-det studieadministrative landkort”, ”proconsult …katalog >
tilbehør > ups power backup.”
ved søgning på søgemaskinerne sol og jubii efter ”ups” fremkom ligeledes links til
såvel hjemmesider tilhørende ups som til hjemmesider vedrørende produktet unin-
terruptible power supply.
korrespondancen mellem parterne
ups’ advokat rettede den 29. april 1999 henvendelse til jan nordmand andersen
med anmodning om overdragelse af domænenavnet ups.dk under henvisning til, at
der måtte være sket en fejl. advokaten rykkede for svar med oplysning om, at ups
var indstillet på at afholde eventuelle mindre omkostninger og med forbehold for at
indgive stævning og kræve erstatning, hvis der ikke blev svaret. jan nordmand an-
dersen afviste ups’ krav ved brev af 18. maj 1999 under henvisning til, at der var
tale om et synonym for ”universal power supply”, at data4u overvejede at markeds-
føre dette produkt, at domænet længe havde været til fri disposition, og at ups i ste-
                                               - 8 -
det kunne benytte adresser som upsdk.dk, ups-dk, upsdanmark.dk eller lignende. det
blev også anført, at ups’ henvendelse var aggressiv og truende.
den 14. september 2000 rettede patentbureauet chas.hude a/s på vegne ups hen-
vendelse til jan nordmand andersen med henblik på overdragelse af ups.dk, hvilket
blev besvaret afvisende af jan nordmand andersen samme dag.
den 30. marts 2001 rettede ups’ advokat på ny henvendelse til jan nordmand an-
dersen med anmodning om overdragelse af domænet mod godtgørelse af omkostnin-
gerne.
herefter indgav ups stævning den 18. september 2001.
sagkyndig erklæring
niels strange nielsen, nsn management, afgav til brug for sagen den 25. februar
2003 følgende erklæring:
”besvarelse af spørgsmål til den sagkyndige jf. bilag n:
                            spør                                               svar
                            gsmå
                              l1
det bedes besvaret, om beteg-       det kan bekræftes, at ups er en generel og almindelig anvendt
nelsen ”ups” inden for it-          forkortelse for ”uninterruptible power supply” indenfor it-
branchen anvendes som en            branchen. dette er også tilfældet indenfor en række andre
almindelig forkortelse for          brancher som f. eks. industri, shipping, luftfart, medicoteknik,
”uninterruptible power sup-         hospitaler, telekommunikation, energiproduktion og –
ply”.                               distribution m.v.
                            spør                                    svar
                            gsmå
                              l2
 det bedes besvaret, hvorvidt       betegnelsen ”ups” anvendes ikke generelt som synonym for
 betegnelsen ”ups” inden for        batterier eller alternative strømforsyninger. ups-enheder har
 it-branchen ligeledes anven-       visse karakteristika, der ligger ud over blot at levere strøm. der
 des som en almindelig beteg-       er normalt tale om funktioner til interaktion med andet udstyr
 nelse for batterier/alternative    med det formål at sikre uforstyrret eller mere stabil drift, her-
 power supply.                      under korrekt nedlukning og genstart, af et system. se endvi-
                                    dere svaret på spørgsmål 4
          spørgsmål 3                                               svar
 hvilken dokumentation fore-        faglitteraturen indenfor området (stærk- og svagstrøm, system-
 ligger for, at ups er en almin-    teknik m.v.) er fyldt med eksempler på anvendelse af denne
 delig anvendt forkortelse for      forkortelse.
 strømforsyninger?
                                    opslag i søgemaskiner og leksika , (såvel traditionelle som on-
                                    line) lister ups som en almindelig anvendt forkortelse med
                                    denne betydning. forkortelsen anvendes dog også i andre
                                    sammenhænge men mindre hyppigt. se for eksempel vedlagte
                                               - 9 -
                                     bilag 1, der er en udskrift fra tjenesten ”acronym finder”. her
                                     listes forkortelsesbetydningerne for ups i rækkefølge efter an-
                                     vendelses-hyppighed.
                                     endelig er der etableret internationale og europæiske standarder
                                     og normer vedr. ups (iec146-4 og en50091). se vedlagte bi-
                                     lag 2.
           spørgsmål 4                                               svar
 hvad karakteriserer en strøm-       en ups er en strømforsyningsenhed, der inkluderer et batteri,
 forsyning af den type, som          som gør det muligt i tilfælde af svigt i el-nettets strømforsyning
 efter skønsmandens opfattelse       at bevare strømmen til et system. dette betyder, at det bliver
 betegnes som ups?                   muligt at nedlukke systemet på en ordentlig og regulær måde
                                     uden nedbrud og datatab.
                                     mange ups’er er også udstyret med en softwarekomponent,
                                     der muliggør systemovervågning samt automatisering af back-
                                     up-, nedluknings- og genstartsprocedurer.
                                     der findes grundlæggende to typer ups’er:
                                     1. standby power systems (sps’er), der overvåger strømfor-
                                     syningen og skifter til batteridrift, så snart der registreres et
                                     problem. skiftet til batteridrift kan imidlertid tage flere milli-
                                     sekunder, i hvilke systemet er uden strøm. sps systemer kal-
                                     des også for ”line interactive” ups’er-
                                     2. on-line ups’er, der konstant forsyner systemet med
                                     strøm - også når netstrømforsyningen er i orden. herved und-
                                     gås de ovennævnte momentane strømsvigt.
                                     almindeligvis er on-line ups’er dyrere end sps’er.
                                     se endvidere bilag 3, der er en artikel om ups’er fra magasinet
                                     ”alt om net og pc” 3. årgang nr. 9, september 2002.
                           spør                                                  svar
                           gsmå
                            l5
hvilke typer firmaer kan for-   især alle firmaer, der driver systemer hvis oppetid og driftsstabilitet
ventes at købe de som ups       er forretningskritisk. sådanne systemer findes blandt andet inden-
karakteriserede strømforsynin-  for de i spørgsmål 1 nævnte brancher.
ger?
                           spør                                                  svar
                           gsmå
                            l6
hvor stor en del af den danske  begrebet/forkortelsen er især anvendt og forstået af teknikere,
befolkning vil forstå ups som   professionelle og it-nørder. jeg ved ikke hvor stor en del af den
en forkortelse for strømforsy-  danske befolkning, der kender forkortelsen ups.
ninger?                         et kvalificeret gæt vil være et encifret procenttal, måske omkring 5
                                %.
                           spør                                                  svar
                           gsmå
                            l7
hvor mange penge skønner        jeg ved det ikke, men world wide anvendes der betragtelige beløb
skønsmanden, at der årligt an-  på annoncering for ups strømforsyningsenheder. i mange annon-
vendes til annoncering for ups  cer anvendes også betegnelsen/forkortelsen ups.
som en forkortelse for strøm-
forsyninger?                    i dk har annoncering for ups enheder hidtil været af begrænset
                                omfang, idet der har været mere direkte måder at markedsføre disse
                                produkter på overfor de relevante beslutningstagere.
                           spør                                                  svar
                           gsmå
                            l8
hvor stor er omsætningen i      ved ikke.
danmark som efter skønsman-
dens opfattelse sælges under    i bilag 2 opgives et årligt potentiale for alle brancher (ikke kun it!)
betegnelsen ups?                på 100 millioner usd. med en gennemsnitlig pris på 1.000 usd
                                             - 10 -
                                pr. enhed giver dette 100.000 enheder. det må antages, at kun en
                                mindre del af dette potentiale i dag er udnyttet.
                           spør                                               svar
                          gsmå
                            l9
hvor mange danskere skønnes     et forsvindende lille antal private forbrugere har købt en ups.
at have indkøbt de strømforsy-  næsten 100 % af de ups’er, der i dag er installeret i dk, er an-
ninger som efter skønsmandens   skaffet af virksomheder eller organinsationer.
opfattelse sælges under beteg-
nelsen ups?
…”
forklaringer
mikkel madsen har forklaret, at han er e-commerce manager for ups norden, og at
han blev ansat i ups i 1992, tidl. scanfreight. i danmark har ups 25-30 % af ku-
rértransporten. der er 300-350 ansatte. ups er i høj grad synlig i gadebilledet på
grund af de karakteristiske brune biler, hvorimod de 3 postcentre ikke er synlige. i
københavnsområdet alene er der 30-35 af de brune biler. ups er vokset gradvist
gennem årene og var mindre i 1999 end i dag.
ups har især erfaring med fragt af computere, og usp er gode til at håndtere retur-
varer. ups har ry for at investere meget i teknologi. ups anvender stort set kun in-
ternetteknologi og benytter ikke længere fragtbreve. i danmark bliver 99,23 % af
alle modtagne pakker på en eller anden måde registreret på internettet, hvilket er helt
nødvendigt for blandt andet returfunktionen. det er endvidere muligt at følge forsen-
delserne via internettet. ups tilbyder også at levere funktionalitet til kundernes
hjemmesider eller levere løsninger integreret i kundens eget system og transporterer
således ikke kun breve fra a til b.
det er vigtigt, at ups’ hjemmeside er på dansk. der er en dansksproget side på
www.ups.com. et dansk domænenavn er vigtig for forretningen ud ad til, og der er
daglig flere tusinde hits på den dansksprogede del af ups.com.
ups’ taster/scanner som vist i sagens bilag 57 benyttes af chauffører over hele ver-
den. det er via dette apparat, at chaufførerne får informationer. den viste printer ud-
skriver labels og er placeret hos kunderne.
                                         - 11 -
han har ikke hørt om uninterruptible power supply, men han ved godt, at der også
dukker andet op ved internetsøgning efter ”ups”. han havde i ups hørt, at en af de
tidligere ansatte, niels bolding, havde registreret ups.dk.
jan nordmand andersen har forklaret, at han har boet i borup siden 1988. han
blev uddannet teknikumingeniør i 1986. efter uddannelsen var han hos ibm i 10 år,
hvorefter han blev selvstændig. han var ikke i kontakt med firmaet scanfreight. han
arbejdede for ibm i kastrup lufthavn fra 1994-1996, men han kan ikke huske, at han
så ups-fly.
han ejer data4u alene, og han har ingen ansatte. firmaet udfører service og konsu-
lentarbejde. for tiden arbejder han med internetservice og har haft toldskat, uden-
rigsministeriet og danisco m.fl. som kunder.
i efteråret 1996 begyndte han at registrere hjemmesider, efter at han havde læst en
artikel om, at alle ”dot com” domæner var taget. han ville gerne have nogle gode
navne og lavede en aftale med dk-marketing om kvantumrabat. dengang var det helt
nyt med domænenavne, og han forsøgte at tænke lidt fremad.
baggrunden for registreringen af de mange domæner var, at han er en kristen og var
med til at etablere en frikirke. dette var indgangsvinklen, og først derefter begyndte
han at tænke bredere. han tænkte over, om han krænkede andres rettigheder, og der-
for registrerede han ikke almene udtryk som for eksempel ”spar”, hvis han fik en
association til andre. hyperlink.dk er hjemmesiden for en kirkelig cafe. by-guide
navnene registrerede han efter en henvendelse fra en person, der ville lave guider for
hvert amt. dette blev imidlertid ikke til mere. domænet watchman.dk blev registreret
efter, at han havde mødt moses hansen, og de havde talt om muligheden for at lave
en hjemmeside til moses hansen. baggrunden for registreringen af macrosoft.dk var,
at ”macro” har en særlig betydning indenfor it, når man programmerer ovenpå stan-
dardsystemer. han arbejdede dengang for firmaet makrodata, og de talte om et even-
tuelt yderligere samarbejde. domænet rislund.dk var noget særligt, og han forærede
det senere til komikeren jørn rislund.
han har aldrig aktivt forsøgt at sælge domænenavne, og når folk har henvendt sig til
ham, har de fået at vide, at han ikke var interesseret. han havde ikke kendskab til, at
nogle af navnene var registrerede af andre som varemærker. han registrerede også
                                        - 12 -
navnet på et kirkesamfund, som fik navnet gratis. en anden kunde gav ham til opga-
ve at få registreret et navn, men han henvendte sig ikke til virksomheder for at sælge
domænenavne. det var relativt billigt at registrere, og han ville gerne have ”nogle
strenge at spille på”. samlet er det kun 4-5 domæner, som er blevet til aktive hjem-
mesider. efterhånden kunne han se, at de mange navne havde givet ham en stor fri-
hedsgrad, men at han ikke kunne udnytte alle navnene, fordi det kræver mange res-
sourcer at drive en aktiv hjemmeside. han registrerede domænet domain-salg for det
tilfælde, at han en dag fik behov for at sælge nogle af navnene. mulighederne er dog
endnu ikke udtømt, og han har betalt fornyelsesafgift. nogle få domæner har han
solgt, og han er ikke svær at finde frem til. hvis der var tale om et godt formål, over-
drog han navnet, men ingen har før denne sag krævet retten til domænet overdraget
vederlagsfrit. han solgte wake.dk til en filminstruktør, som skulle bruge det i forbin-
delse med en film. instruktøren besøgte ham, og de blev enige om en pris på 6.000
kr.
domænet ups.dk blev registreret sammen med en række andre navne. han har ikke
kendskab til, at en medarbejder for ups skulle have registreret det allerede. han har
aldrig tilbudt ups eller andre at købe domænenavnet og har aldrig talt med nogen fra
ups. baggrunden for at registrere ups.dk var en snak med poul dalgaard om fælles
forretningsmuligheder. han havde sat en hjemmeside op for poul dalgaards selskab
poda hegn danmark a/s. podahegn.dk blev registreret i hans navn, for han var en
uvildig tredjemand i forholdet mellem poda hegn og de lokale forhandlere, som
skulle have en poda hegn e-mailadresse. det blev aftalt, at poda hegn når som helst
kan få overdraget domænet.
poul dalgaard havde haft problemer med en ups-anordning, hvorfor de talte om at
markedsføre upsere, trådløse anlæg m.v. en ups-anordning er en relativ enkel maski-
ne, som kan holde på strømmen og dermed beskytte data. han havde i forvejen kend-
skab til ups-anordninger fra tiden hos ibm. poul dalgaard var sælger og kunne se
muligheden for et nyt marked. det første skridt var at registrere domænet ups.dk,
men der kom hurtigt et brev fra ups’ advokat, som lagde en dæmper på projektet.
de blev overraskede, for de kendte ikke ups i forvejen. han besvarede henvendel-
sen og forklarede om ups efter sin hukommelse. da han ikke hørte mere, begyndte
han at tro på projektet igen og drøftede det på ny med poul dalgaard. det nåede ikke
at blive til andet end snak, men idéen var, at han skulle stå for det teknologiske, her-
                                           - 13 -
under en e-shop, og at poul dalgaard skulle tage sig af markedsføringen. han blev
meget overrasket over brevet fra ups i september måned året efter. han gav dog
ikke efter overfor ups, for han havde længe kendt ups for noget helt andet, og han
blev sur over ups’ påstand om, at han havde registreret navnet i ond tro. han svare-
de pænt tilbage på den første henvendelse, men han gik i baglås over antydningerne i
den senere henvendelse fra ups. hvis han vinder denne sag, vil han prøve at få ups-
projektet i gang, men markedet er i mellemtiden blevet mindre interessant, og det er
ærgerligt, at han ikke har kunnet bruge domænet de sidste år. udviklingen har vist, at
det var en rigtig idé at få ups’ere ud til forbrugerne.
efter at et domæne er oprettet som ip-adresse, skal det for at kunne bruges aktivt
lægges ind i et web-hotel. det har han ikke gjort med ups.dk, men dk-marketing
valgte at lave en side til domænet uden, at han havde nogen indflydelse herpå. dk-
marketing har siden overdraget sine aktiviteter til web-hotel danmark, som også
markedsfører sig selv på en side, som kommer frem ved søgning på ups.dk. det er en
helt almindelig metode.
niels strange nielsen har vedstået sin erklæring og supplerende forklaret, at en ups-
anordning kan mere end en almindelig strømforsyning, men strømforsyning er en del
af ups’ens funktioner. et batteri kan i sig selv ikke noget. normalt kan en ups-
anordning beskytte mod overspænding og spændingsfald samt foretage overvågning i
forskellig grad. en on-line ups er næsten en computer i sig selv og meget langt fra et
batteri. i danmark gør det specielle forhold sig gældende, at der er en god og stabil
strømforsyning, men ups’ere bliver dog mere og mere almindelige, fordi der indføres
systemer, som skal være sikre på flere og flere måder. de private forbrugere kender
nok ikke betegnelsen ups, for de er kun interesseret i driftsikkerhed i almindelighed.
tendenser er at indbygge ups’ens funktioner i computerne, og et selvstændigt mar-
ked findes nok ikke. han installerede selv ups’ere under en ansættelse hos ibm.
nogle af de første ups’ere blev installeret i kritiske systemer på hospitalerne.
poul dalgaard har forklaret, at han er direktør i poda hegn danmark a/s, som byg-
ger på franchising. virksomheden er ca. 30 år gammel og har en omsætning på ca. 30
mio. kr. årligt. han lærte jan nordmand andersen at kende på et kursus. jan nord-
mand andersen er god til it og har løst opgaver for poda hegn ved at opsætte serve-
re, lave e-shop funktion og købe domæner efter hans instruks, for eksempel poda-
hegn.dk og forever.dk. vidnet er en udpræget ”entrepeneur”.
                                          - 14 -
en ups-anordning er en backup strøm, så computeren ikke går ned ved strømsvigt.
han begyndte at tale med jan nordmand andersen om at forhandle ups’ere i 1998,
hvor samfundet var på vej mod år 2000 med frygt for, at computerne ville gå ned. i
forbindelse med etableringen af et edb netværk i poda hegn fandt han ud af, at
ups’en var rasende dyr, hvilket undrede ham, for poda hegn solgte tilsvarende funk-
tioner til elektriske hegn under navnet backup strøm. poda hegn havde også lavet
sikringsinstallationer for securitas, hvor funktionen, der blev kaldt en ups, anvendte
almindelig netspænding.
han drøftede også idéen med sin svoger, der er elektronikmekaniker, og de lavede
prøveopsætninger i butikker. han ville gerne handle med ups’ere, og det var naturligt
at lægge forretningen hos ham i poda hegn, for han havde lagermuligheder og for-
bindelser til en fabrik i kina, som leverede backup strøm til de elektriske hegn med
12 eller 24 volt, og som vel også kunne levere til 220 volt. der blev ikke udarbejdet
forretningsplaner, men han ville investere omkring 100.000 kr. i projektet med jan
nordmand andersen og svogeren som rådgivere.
domænet ups.dk var altafgørende som udgangspunkt for forretningen, da idéen var
at lave en internetbutik. det geniale i forretningsoplægget var at hedde det, der skulle
sælges. det kunne have været en god forretning op til årtusindeskiftet, men pludselig
opstod problemet med domænenavnet. hvis jan nordmand andersen vinder denne
sag, skal de i gang med forretningen.
det er ham, der ejer domænet podahegn.dk, og han har en overførselserklæring, som
han kan sende ind, hvis han får brug for det.
procedure
ups har gjort gældende, at jan nordmand andersens registrering af domænet ups.dk
er en krænkelse af ups’ rettigheder efter varemærkelovens § 4, idet der er tale om
erhvervsmæssig brug af et tegn, domænenavnet, som er identisk med ups’ vare-
mærke. den erhvervsmæssige brug er dokumenteret ved søgning på domænet, hvor-
ved der fremkommer henvisninger til dk-marketing, web-hotel danmark og banner-
reklamer. jan nordmand andersen købte mange domænenavne og fik kvantumrabat
                                        - 15 -
for, at dk-marketing kunne markedsføre sig selv, når der blev søgt på domænerne, og
det er uden betydning for sagen, hvem der direkte udøver den erhvervsmæssige brug.
”ups” er et velkendt, indarbejdet og registreret varemærke for ups i danmark og i
hele verden, hvorfor ups har eneret til anvendelsen af varemærket ups for trans-
port, computersoftware og reklame, herunder internetydelser. ups, der er verdens
største og mest anerkendte transportfirma, har været etableret i danmark siden 1986
og har i dag 350 ansatte og en større flåde af de karakteristiske brune pakkebiler.
ups har en markedsandel på 20-30 % af den danske kurértransport. ”ups” er i dan-
mark alene relateret til ups’ virksomhed. det er derfor sandsynliggjort, at registre-
ringen af domænet skete i ond tro eller i det mindste groft uagtsomt. domænenavnet
kan slet ikke anvendes uden at krænke ups. de to kendetegn er fuldstændigt sam-
menfaldende, og der foreligger også varelighed, idet ”ups” er registreret for blandt
andet varemærkeklasse 9, 16, 36 og 39 omfattende computersoftware, internetydelser
m.v. ”ups” anvendes faktisk for transport, hardware og software. det skærper be-
dømmelsen, at domænenavnet udgør hele mærket.
det er i strid med markedsføringslovens §§ 1 og 5 at registrere andres navne som
domænenavne og uretmæssigt udnytte den dertil knyttede goodwill. jan nordmand
andersen har foretaget en defensiv massiv registrering af domænenavne, hvorved
han har dermed frataget andre muligheden for at benytte disse navne, som indeholder
andres varemærker og kendetegn. jan nordmand andersen har solgt domænenavne,
også til overpris, og har anerkendt, at domænenavnene kan sælges, ligesom han har
registreret domænet domain-salg.dk. der er derfor alene tale om en kommerciel inte-
resse for jan nordmand andersen. ups er stærk på internetområdet, hvorfor kunder-
ne forventer at kunne finde ups på ups.dk, og når dette ikke er tilfældet, fører det til
besvær for kunderne og skade på ups’ renommé. jan nordmand andersen har såle-
des hverken en legitim eller rimelig interesse i at have domænet i forhold til ups’
interesse. at betegnelsen ups måtte være anvendt i begrænset omfang for noget andet
i visse kredse, fratager ikke ups retten til domænet. behovet for at kunne sælge
ups’ere i danmark er i øvrigt meget lille på grund af den stabile strømforsyning.
henvisningerne på ups.dk giver indtryk af, at domænet er til salg, og domænet benyt-
tes som led i salg af domænenavne, hvilket i sig selv er en krænkelse af markedsfø-
ringslovens §§ 1 og 5.
                                         - 16 -
overfor jan nordmand andersens påstand 3 og 4 gøres det gældende, at ups ikke er
degenereret som varemærke, men er et klart distinktivt kendetegn med fornødent
særpræg. ups er ikke blevet en almindelig betegnelse i branchen. uninterruptible
power supply er ikke det samme som alternative energiforsyningsapparater, men er
snarere et nødstrømsanlæg, og ups’ varemærke er ikke generisk for batterier, over-
spændings- og impulsbeskyttere. jan nordmand andersen har i øvrigt ikke nogen
retlig interesse i, at registreringerne udslettes, idet han ikke forhandler nogle af de
omfattede varer.
det bestrides, at ups har udvist retsfortabende passivitet, idet der må gælde en sæd-
vanlig 5-årig forældelse. ups reagerede 14 dage efter registreringen af domænenav-
net, og der har løbende været korrespondance mellem parterne, mens der ikke har
været nogen aktivitet på domænenavnet.
jan nordmand andersen har gjort gældende, at ”ups” ikke er et velkendt mærke i
danmark, da ups ikke har været på det danske marked i særlig mange år og ikke har
dokumenteret bekendthedsgraden. ups’ eget reklamemateriale og ups’ forhold i
udlandet kan ikke anvendes som dokumentation for at være velkendt her i landet.
endvidere har ”ups” ikke det fornødne særpræg i forhold til ups-anordninger og er
degenereret i forhold hertil. betegnelsen ”ups” er for fagfolk en almindelig anvendt
generisk betegnelse for ups-anordninger, hvilket også var tilfældet på tidspunktet for
registreringen af domænet ups.dk. det manglende særpræg i relation til ups-
anordninger fører til, at registrering og brug af domænet til markedsføring og salg af
ups-anordninger ikke er en utilbørlig udnyttelse af varemærket eller ups’ renommé.
herefter har jan normand andersen hverken handlet i strid med varemærkeloven
eller markedsføringsloven, og han har i øvrigt ført bevis for, at der ikke har været tale
om pirateri i forbindelse med registreringen af domænet, hvorfor der hverken er
handlet uagtsomt eller i ond tro. jan nordmand andersen har gjort sig seriøse over-
vejelser omkring registreringen af domænenavnet, og jan nordman andersen har en
legitim interesse heri.
jan nordmand andersen har ikke haft nogen indflydelse på den nuværende brug af
domænet, som i øvrigt udgør en helt sædvanlig anvendelse for den type virksomhed,
som web-hotel danmark, der har domænet liggende, udøver. denne anvendelse er i
øvrigt ikke omfattet af de af ups registrerede varemærkeklasser.
                                         - 17 -
ups har ved ikke at reagere i 1 år og 4 måneder udvist passivitet og skabt en beretti-
get forventning hos jan nordmand andersen om, at ups ikke ville forfølge sagen
yderligere.
henset til, at ”ups” mangler særpræg i relation til ups-anordninger eller er degenere-
ret i forhold hertil, gøres det gældende, at der ikke er grundlag for at opretholde ups’
varemærkeregistrering af hverken ord- eller figurmærket for batterier, alternative
energiforsyningsapparater, overspændings- og impulsbeskyttere, alternative strøm-
forsyningsapparater og elektriske overspændings- og transientbeskyttere, hvorfor
ups er forpligtet til at foretage afregistrering, henholdsvis indføje disclaimere herfor
i overensstemmelse med påstand 3 og 4.
vedrørende sagsomkostninger, herunder at udgiften på 24.000 kr. til den sagkyndig
erklæring har været unødvendig, har jan nordmand andersen gjort gældende, at dis-
se i vidt omfang skal bæres af ups, idet sagen kunne have været løst, hvis ups hav-
de behandlet sagen anderledes.
 rettens begrundelse og resultat
”ups” blev registreret som varemærke for klasse 16 og 39 i 1976, for klasse 9 og 36
i 1997 og for klasse 9, 16, 35, 36, 38, 39 og 42 den 5. januar 1999. domænet
www.ups.dk blev registreret den 16. april 1999.
varemærkeklasse 9 omfatter elektriske apparater, herunder computerprogrammer,
batterier, alternative energiforsyningsapparater, overspændings-, impuls- og transi-
entbeskyttere, printere og scannere.
efter bevisførelsen findes det ikke tilstrækkelig godtgjort, at ups har en sådan indar-
bejdelse i danmark, at det kan anses som et velkendt varemærke her i landet, jf. va-
remærkelovens § 4, stk. 2.
det er ubestridt, at ups.dk er identisk med eller forvekslelig med ups’ varemærke,
og retten skal herefter vurdere, om ups.dk anvendes for samme eller lignende varer
og tjenesteydelser, som er omfattet af varemærket, jf. varemærkelovens § 4, stk. 1.
                                           - 18 -
efter de afgivne forklaringer af jan nordmand andersen og poul dalgaard samt den
øvrige bevisførelse findes det godtgjort, at registreringen af ups.dk var en reel forbe-
redelseshandling til markedsføring og salg af uninterruptible power supplies (ups-
anordninger), og at jan nordmand andersen ikke var bekendt med ups på registre-
ringstidspunktet. der var således ikke tale om registrering i ond tro eller hamstring
med henblik på salg. på denne baggrund finder retten, at den for sagen relevante be-
dømmelse om varelighed skal foretages mellem ups’ varemærke og ups-
anordninger, selv om domænet ikke faktisk har været taget i brug til markedsføring
af ups-anordninger.
det kan efter den sagkyndige erklæring lægges til grund, at betegnelsen ”ups-
anordning” anvendes af sagkyndige for et elektrisk apparat, som har til formål først
og fremmest at sikre en uafbrudt strømforsyning på en sådan måde, at anordningen
ved et nedbrud af den almindelige elforsyning sikrer en korrekt lukning af det pågæl-
dende system, hvorved utilsigtet tab af data undgås. denne funktion opnås, enten ved
at anordningen skifter til batteridrift, så snart et problem konstateres, eller at elforsy-
ningen konstant leveres gennem ups-anordningen, således at dette skift undgås.
som sagen er forelagt retten, findes ups-anordningerne at henhøre under vareklasse
9, hvorefter der for så vidt er den fornødne varelighed til at konstituere en krænkelse
af ups’ varemærkerettigheder.
med hensyn til, om anvendelsen af www.ups.dk sker erhvervsmæssigt, lægger retten
vægt på, at der ved søgning på domænet fremkommer en hjemmeside med henvis-
ning til et firma, og at der optræder bannerreklamer. uanset, om disse måtte hidrøre
fra indehaveren af domænet eller ej, finder retten, at der derved er tale om erhvervs-
mæssig brug af domænet ups.dk. denne erhvervsmæssige brug henhører imidlertid
ikke under de vareklasser, som ups har registreret, hvorfor der ikke er varesammen-
fald. jan nordmand andersen frifindes derfor for ups’ påstand 1 og 2.
da usp-anordningerne henhører under vareklasse 9, vil jan nordmand andersens
evt. salg af ups-anordninger ved brug af domænenavnet ups.dk være en sådan er-
hvervsmæssig brug med salg af varer af samme art, som ups har regisreret sit vare-
                                         - 19 -
mærke for, at dette ville kunne forbydes jan nordmand andersen. ups frifindes der-
for for jan normand andersens påstand 5.
da varemærket ups findes at have oprindeligt særpræg for elektriske apparater i
vareklasse 9, som er omfattet af jan nordmand andersens påstand, og da ups ikke
er blevet en almindelig betegnelse for disse varer generelt, tages jan nordmand an-
dersens påstand 3 og 4 ikke til følge
                                   thi kendes for ret
jan nordmand andersen frifindes for united parcel service of america inc.’ påstand
1 og 2.
united parcel service of america inc. frifindes for jan nordmand andersens påstand
3 a og b, 4 a og b samt påstand 5.
hver part bærer egne sagsomkostninger.
united parcel servicve of america inc. betaler omkostningerne til niels strange ni-
elsen kr. 24.000 kr.
                                     mette christensen
ole lundsgaard andersen                                      claus thorsgaard larsen
                                           (sign.)
                                        ___ ___ ___
                            udskriftens rigtighed bekræftes
                             p.j.v. sø- og handelsretten, den
 - 20 -